*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2018. gada \_\_.novembrī

.§

**Informatīvais ziņojums**

**"Par pierādījumu elektroniskās apmaiņas sistēmas ieviešanu"**

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai informatīvo ziņojumu.

2. Noteikt Tieslietu ministriju par atbildīgo iestādi Pierādījumu elektroniskās apmaiņas sistēmas ieviešanas jautājumu koordinēšanā.

3. Noteikt Tiesu administrāciju par atbildīgo iestādi par Pierādījumu elektroniskās apmaiņas sistēmas tehnisko ieviešanu un ar sistēmas tehnisko ieviešanu saistītās infrastruktūras uzturēšanu.

4. Pierādījumu elektroniskās apmaiņas sistēmas ieviešanas nodrošināšanai Tiesu administrācijai sadarbībā ar Tieslietu ministriju, piedaloties atklātā projektu konkursā, līdz 2018. gada 22. novembrim sagatavot un iesniegt projekta pieteikumu ārējā finansējuma piesaistei no Eiropas infrastruktūras savienošanas instrumenta (CEF).

5. Noteikt Iekšlietu ministriju, Ģenerālprokuratūru, Korupcijas novēršanas un apkarošanas biroju, Valsts ieņēmumu dienestu un Augstāko tiesu kā līdzatbildīgās iestādes, sava resora ietvaros, nodrošinot Pierādījumu elektroniskās apmaiņas sistēmas individuālo lietotāju piekļuves tiesību pārvaldību un atbalsta nodrošināšanu.

6. Pieņemt zināšanai, ka Pierādījumu elektroniskās apmaiņas sistēma tiks izveidota Tieslietu ministrijas informācijas tehnoloģiju resora infrastruktūrā.

7. Jautājumu par Pierādījumu elektroniskās apmaiņas sistēmas pārzini risināt Projekta īstenošanas (sistēmas ieviešanas) darba grupā, kas tiks izveidota minētās sistēmas ieviešanai. Sistēmas pārzini noteikt normatīvajā aktā par Pierādījumu elektroniskās apmaiņas sistēmas izveidošanu.

8. Tieslietu ministrijai pēc šī protokollēmuma 4. punktā minētā projekta pieteikuma apstiprināšanas iesniegt izskatīšanai Ministru kabinetā informatīvo ziņojumu par atļauju uzņemties papildu valsts budžeta ilgtermiņa saistības un īstenot projektu, piesaistot finansējumu no Eiropas infrastruktūru savienošanas instrumenta (CEF).

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs